अपर अज्ज मेरा मुंडु इ, मेरे उलट झडा गड्डा करदा है। बेसमझ छोकरू! नाफरमाबरदार! मेरिआ ताकता जो भुल्ला करदा है। सैह् समझदा हुंग्गा जे मैं मरा करदा आं हिन्दोस्तान दिआ त्वारीख च तहलका मचाई देणो आल़ा बादशाह जबरा होई गिआ है। अहह....जबरा खुखार शेर बी अपणो शिकारे जो कुथु बची ने जाणा दिंदा? फिरी मेरी तलबार तें जबरी नीं होई। हाल्ली तिक्कर तां इसा च दम है-दमक है। ओह! मैं बी कियां पतोइ गिआ जेबुन्निसा! म्हारा इ तां फरमान था जे जिंदा जां मुर्दा, मुहम्मद अकबर दे बच्चे जो म्हारे सामणो पैश करा। होआ सके तां तिस नाफरमाबरदार दा सिर, धड़े ते बखरा करी ने म्हारे सामणो पेश करा। असां दिखणा चांह्‌दे जे अज्ज तिस च कितणी ताकत है।